Source: https://www.porada.sk/archive/index.php/t-291557.html?s=cd82e37bc00360655c4af5e556afa4ca
Timestamp: 2020-01-22 09:38:22+00:00

Document:
Kedy je možné zahrnúť zriaďovacie náklady do daňového priznania? [Archív] - PORADA.sk
Kedy je možné zahrnúť zriaďovacie náklady do daňového priznania?
05.12.16,19:00
Môžem zriaďovacie náklady, ktoré sú z obdobia pred vznikom firmy - s.r.o., zahrnúť do daňového priznania aj v druhom, treťom alebo ďalšom daňovom priznaní DPH alebo môžu byť len v prvom daňovom priznaní DPH od vzniku firmy?
05.12.16,19:29
... dôvod ?
05.12.16,20:54
Podnikateľ nedal zriaďovacie výdavky spred obdobia vzniku do prvého priznania DPH a ja neviem, či je to možné dať aj do tretieho.
05.12.16,23:20
Z dôvodovej správy k novele zákona o účtovníctve od 1.3.2009:
V § 28 ods. 4 sa vypúšťa možnosť aktivovať zriaďovacie náklady ako dlhodobý nehmotný majetok. Náklady spojené so zriadením účtovnej jednotky sa zaúčtujú na vecne príslušné účty nákladov v prvom účtovnom období.
a k novele ZoDP:
Zároveň sa v súlade so zmenou vykonanou v zákone o účtovníctve z nehmotného majetku v § 22 ods. 7 zákona vypúšťajú zriaďovacie výdavky, ktoré od nadobudnutia účinnosti novely zákona nebudú považované za nehmotný majetok ako na účely účtovné, tak aj daňové.
(1) Zdaniteľná osoba, ktorá sa stala platiteľom, môže odpočítať daň viažucu sa k tovarom a službám, ktoré nadobudla alebo prijala ako zdaniteľná osoba pred dňom, keď sa stala platiteľom, ak tieto prijaté plnenia okrem zásob neboli zahrnuté do daňových výdavkov podľa osobitného predpisu27a) v kalendárnych rokoch predchádzajúcich kalendárnemu roku, v ktorom sa stala platiteľom. Daň pri majetku, ktorý je podľa osobitného predpisu odpisovaným majetkom,26) platiteľ zníži o pomernú časť dane zodpovedajúcu odpisom; platiteľ, ktorý nie je účtovnou jednotkou, použije pri znížení odpočítateľnej dane postup ako platiteľ, ktorý je účtovnou jednotkou. Platiteľ nemôže odpočítať daň, ak tovary a služby nepoužije na dodávky tovarov a služieb ako platiteľ.
06.12.16,10:37
A pozná zákon 222/2004 Zb pojem "zriaďovacie náklady" ?
06.12.16,13:30
jaaaj ... ja som si tu DPH nevsimla :) ... doplnila som
06.12.16,14:36
Ak mám ako doklad o zriaďovacích výdavkoch pokladničný doklad z ERP a nie faktúru, vtedy tiež platí § 51, ods. 1, 2? Môžem teda aj v tomto prípade urobiť odpočet DPH v treťom priznaní DPH?
06.12.16,19:09
Zjednodušená faktúra je faktúra, ktorá neobsahuje všetky náležitosti podľa § 74 ods. 1 zákona o DPH, ale i napriek tejto skutočnosti, pri splnení ostatných podmienok § 49 - § 51 zákona o DPH je možné si z nej odpočítať daň. ... pisu na stranke FS ;)

References: § 28
 § 22
 § 51
 § 74
 § 49
 § 51